ai4bharat/Pralekha huggingface dataset:
नागरिक उड्डयन मंत्रालय
‘उड़ान’ के तहत बेलगाम-नाशिक मार्ग पर पहली सीधी उड़ान को हरी झंडी दिखाई गई अब तक 311 मार्गों पर उड़ान के तहत मार्ग संचालित हो रहे हैं
नाशिक  और बेलगाम  के बीच आज क्षेत्रीय संपर्क योजना-उड़े देश का आम नागरिक  के तहत पहली सीधी हवाई सेवा की शुरुआत हुई। इस मार्ग पर संचालन शुरू होने से बेलगाम का देश में 10 गंतव्य स्थानों से हवाई संपर्क जुड़ गया है। बेंगलुरु और मंगलुरु के बाद बेलगाम हवाई अड्डा राज्य में यातायात के मामले में तीसरा सबसे व्यस्त एयर पोर्ट बन गया है। उड़ान परिचालन के शुभारंभ पर नागरिक उड्डयन मंत्रालय  और एयरपोर्ट अथॉरिटी ऑफ इंडिया  के अधिकारी मौजूद थे। उड़ान योजना के तहत अब तक 311 मार्गों पर विमानों का संचालन किया जा रहा है।
इन शहरों के बीच आज तक किसी भी सीधी उड़ान अथवा ट्रेन परिचालन की अनुपलब्धता को देखते हुए बेलगाम-नाशिक मार्ग शुरू करने के लिए कई अनुरोध प्राप्त हुए थे। लोग सड़क मार्ग से यात्रा करने के लिए मजबूर थे। दोनों शहरों के बीच लोगों को 10 घंटे से अधिक की लंबी यात्रा करनी पड़ती थी। नासिक एक बड़ा पर्यटन और व्यवसाय स्थल है। कुंभ मेला का आयोजन करने वाले चार तीर्थ स्थलों में से एक होने के नाते, और शिरडी साई मंदिर और त्र्यंबकेश्वर मंदिर के लिए प्रवेश द्वार होने के नाते यह शहर हर साल लाखों पर्यटकों को आकर्षित करता है। इसके अतिरिक्त, भारत के अधिकांश वाइनयार्ड और शहर में वाइनरिज होने की वजह से नासिक को भारत की अंगूर और शराब की राजधानी के रूप में भी जाना जाता है और व्यापारिक समुदाय को आकर्षित करता है। इसके अलावा, कई लोग पर्यटन और व्यावसायिक उद्देश्यों के लिए कोल्हापुर और गोवा जाने के लिए इस मार्ग का उपयोग करते हैं। अब, ये लोग महज 60 मिनट की उड़ान भर कर आराम से यात्रा कर सकते हैं।
उड़ान 3 की बोली प्रक्रिया के तहत बेलगाम-नाशिक हवाई मार्ग को स्टार एयर को मिला। उड़ान योजना के तहत वहन करने योग्य किराये और इसे आम लोगों के लिए सुलभ बनाने को लेकर एय़रलाइंस को वायबिलिटी गैप फंडिंग  मुहैया कराया गया है। एयरलाइन इस मार्ग पर सप्ताह में तीन दिन उड़ानों का संचालन करेगी और अपने 50-सीटर एम्ब्रेयर ईआरजे-145 विमान को मुहैया करायेगी। एयरलाइन ने 15वें उड़ान मार्ग पर शुरुआत की है।
उड़ानों की सूची निम्नलिखित है:
|
|
शुरुआथ
|
|
गंतव्य
|
|
प्रस्थान
|
|
आगमन
|
|
आवृत्ति
|
|
बेलगाम
|
|
नाशिक
|
|
16:40
|
|
17:40
|
|
सोम, शुक्र, रवि
|
|
नाशिक
|
|
बेलगाम
|
|
18:15
|
|
19:15
|
|
सोम,शुक्र, रवि
राष्ट्रपति सचिवालय
राष्ट्रपति ने गुरु घासीदास विश्वविद्यालय के 10वें दीक्षांत समारोह में भाग लिया
महामहिम राष्ट्रपति श्रीमती द्रौपदी मुर्मु ने आज  बिलासपुर, छत्तीसगढ़ में गुरु घासीदास विश्वविद्यालय के 10वें दीक्षांत समारोह में भाग लिया और इस अवसर पर कार्यक्रम को संबोधित भी किया।
इस अवसर पर अपने संबोधन में राष्ट्रपति ने कहा कि आधुनिक विश्व में व्यक्तियों, संस्थानों और देशों को अधिक प्रगति हासिल करने के लिए नवाचार और विज्ञान एवं प्रौद्योगिकी को अपनाने में आगे रहना चाहिए। उन्होंने कहा कि विज्ञान एवं प्रौद्योगिकी के विकास के लिए उचित सुविधाओं, वातावरण और प्रोत्साहन की आवश्यकता है। उन्होंने गुरु घासीदास विश्वविद्यालय में एक्सेलेरेटर बेस्ड रिसर्च सेंटर की स्थापना पर प्रसन्नता व्यक्त की। उन्होंने विश्वास व्यक्त किया कि यह केंद्र उपयोगी शोध के माध्यम से अपनी पहचान बनाएगा।
हाल ही में हासिल हुई चंद्रयान-3 मिशन की सफलता का उल्लेख करते हुए राष्ट्रपति ने कहा कि उस सफलता के पीछे केवल वर्षों की कड़ी मेहनत और समर्पण से हासिल की गई क्षमता का ही योगदान नहीं था, बल्कि बाधाओं और असफलताओं से हतोत्साहित हुए बिना आगे बढ़ने के लिए प्रतिबद्धता भी थी। उन्होंने गुरु घासीदास विश्वविद्यालय से इस ऐतिहासिक उपलब्धि पर ज्ञानवर्धक कार्यक्रम और प्रतियोगिताएं आयोजित करने का आग्रह किया, जिससे समाज में वैज्ञानिक मनोवृत्ति विकसित करने में मदद मिलेगी।
महामहिम राष्ट्रपति ने कहा कि हमारे वैज्ञानिकों और इंजीनियरों की कड़ी मेहनत और प्रतिभा के बल पर आज भारत परमाणु क्लब और अंतरिक्ष क्लब का एक सम्मानित सदस्य है। उन्होंने कहा कि भारत द्वारा प्रस्तुत 'कम लागत' पर 'उच्च विज्ञान' के उदाहरण को देश-विदेश में सराहा गया है। उन्होंने कहा कि इस विश्वविद्यालय के विद्यार्थी उच्च स्तरीय योग्यता हासिल कर समाज, राज्य एवं देश के महत्वपूर्ण निर्णयों में भाग ले सकते हैं। उन्होंने कहा कि चुनौतियों के बीच अवसरों का सृजन करना सफलता हासिल करने का प्रभावी तरीका है।
राष्ट्रपति ने कहा कि गुरु घासीदास ने इस शाश्वत और जीवंत संदेश का प्रसार किया था कि सभी मनुष्य समान हैं। करीब 250 साल पहले उन्होंने वंचितों, पिछड़ों और महिलाओं की समानता की वकालत की । उन्होंने कहा कि युवा इन आदर्शों का अनुसरण कर एक बेहतर समाज की रचना कर सकते हैं।
राष्ट्रपति ने कहा कि गुरु घासीदास विश्वविद्यालय के आसपास के क्षेत्र में बड़ी संख्या में जनजातीय लोग रहते हैं। उन्होंने कहा कि विद्यार्थी प्रकृति के प्रति संवेदनशीलता, सामुदायिक जीवन में समानता की भावना और जनजातीय समुदाय की महिलाओं की भागीदारी जैसे जीवन मूल्यों को सीख सकते हैं।
राष्ट्रपति का भाषण देखने के लिए कृपया यहां क्लिक करें -
गृह मंत्रालय
केन्द्रीय गृह मंत्री श्री अमित शाह ने दिल्ली के लोक नायक जय प्रकाश नारायण  अस्पताल का औचक निरीक्षण कर कोविड-19 तैयारियों की समीक्षा की
श्री अमित शाह ने दिल्ली के मुख्य सचिव को राजधानी के हर कोरोना अस्पताल के कोरोना वार्ड में CCTV कैमरे लगाने के निर्देश दिए
श्री अमित शाह ने दिन-रात मानवता की सेवा में जुटे डॉक्टर और नर्सों की साइको-सोशल  काउंसलिंग का आदेश दिया
केन्द्रीय गृह मंत्री श्री अमित शाह ने आज दिल्ली के लोक नायक जय प्रकाश नारायण  अस्पताल का औचक निरीक्षण कर कोविड-19 से संबंधित तैयारियों की समीक्षा की।
श्री अमित शाह ने दिल्ली के मुख्य सचिव को राजधानी के हर कोरोना अस्पताल के कोरोना वार्ड में निगरानी  कैमरे लगाने के निर्देश दिए, जिससे वहां की अच्छी तरह से मोनिटरिंग की जा सके और मरीजों की समस्याओं का भी निदान हो सके।
केंद्रीय गृह मंत्री ने दिल्ली के मुख्य सचिव को इन अस्पतालों में मरीजों को खाना उपलब्ध कराने वाली कैंटीन की एक वैकल्पिक व्यवस्था तैयार करने का भी निर्देश दिया ताकि एक कैंटीन में संक्रमण हो जाए तो दूसरी कैंटीन से मरीजों को निर्बाध रूप से भोजन प्राप्त होता रहे।
श्री अमित शाह ने कोरोना संक्रमित मरीजों के साथ-साथ दिन रात मानवता की सेवा में जुटे डॉक्टर और नर्सों की साइको-सोशल  काउंसलिंग का भी आदेश दिया। इससे न सिर्फ वे शारीरिक से बल्कि मानसिक रूप से भी पूरी मजबूती के साथ इस महामारी से लड़ सकें।
रक्षा मंत्रालय
कोंकण अभ्यास 2021
आईएनएस ताबर और एचएमएस वेस्टमिन्स्टर के बीच कोंकण अभ्यास 2021 इंग्लिश चैनल में 16 अगस्त 2021 को आयोजित किया गया। इस नौसैन्य अभ्यास में दोनों पोतों के सभी हेलीकाप्टरों और फाल्कन इलेक्ट्रॉनिक वारफेयर विमानों ने हिस्सा लिया। इस दौरान समन्वित पनडुब्बी रोधी कार्यप्रणालियों, गोलीबारी अभ्यास, संयुक्त समुद्री मानचित्र संकलन, युद्ध विन्यास कौशल और समुद्र में पुनःपूर्ति सहित कई प्रकार के युद्धाभ्यास आयोजित किए गए।
इससे पहले बंदरगाह में आयोजित कई पेशेवर गतिविधियों के साथ-साथ कोंकण अभ्यास 2021 ने आपसी पारस्परिकता को सशक्त किया तथा दोनों देशों की नौसेनाओं के बीच मित्रता के घनिष्ठ संबंधों को और मजबूत करने में सहायता की है।
गृह मंत्रालय
भारत और मोरक्को ने फौजदारी मामलों में पारस्परिक कानूनी सहायता से जुड़े समझौते पर हस्ताक्षर किए
(फौजदारी मामलों में पारस्परिक कानूनी सहायता से जुड़े समझौते पर आज नई दिल्ली में हस्ताक्षर किए गए। इस समझौते पर भारत सरकार की ओर से गृह राज्य मंत्री श्री किरेन रिजिजू और मोरक्को साम्राज्य की सरकार की ओर से न्याय मंत्री श्री मोहम्मद औज्जर ने हस्ताक्षर किए।
इस समझौते से मोरक्को के साथ द्विपक्षीय सहयोग बढ़ेगा और इसके साथ ही इसकी प्रभावशीलता में भी वृद्धि होगी। इसके अलावा, इस समझौते से अपराधों की रोकथाम, जांच एवं अभियोजन के साथ-साथ आतंकवादी घटनाओं के वित्त पोषण से जुड़ी धनराशि का पता लगाने, उन पर नकेल कसने तथा संबंधित रकम को जब्त करने के लिए एक व्यापक कानूनी रूपरेखा प्रदान करने में भी मदद मिलेगी।
दोनों ही मंत्रियों ने संगठित अपराधों और आतंकवाद से उत्पन्न खतरों का संयुक्त रूप से सामना करने से संबंधित अपना संकल्प दोहराया।
रक्षा मंत्रालय
भारत-उज्बेकिस्तान संयुक्त सैन्य अभ्यास "युद्धाभ्यास डस्टलिक" उज्बेकिस्तान के यांगियारिक में संपन्न हुआ
भारत-उज्बेकिस्तान संयुक्त सैन्य अभ्यास "युद्धाभ्यास डस्टलिक" का तीसरा संस्करण 29 मार्च 2022 को उज्बेकिस्तान के यांगियारिक में संपन्न हुआ। संयुक्त अभ्यास के दौरान दोनों सैन्य टुकड़ियों को अर्ध-शहरी वातावरण में आतंकवाद रोधी अभियानों में कार्रवाई के लिए प्रशिक्षण प्राप्त करने का अवसर मिला। अभ्यास के अंतिम दो दिन वेलिडेशन एक्सरसाइज के लिए समर्पित थे, जहां पर दोनों टुकड़ियों ने मिलजुल कर संयुक्त राष्ट्र के मैन्डेट के तहत चरमपंथी समूहों के खिलाफ सिम्युलेटेड ऑपरेशन किए।
इस अभ्यास का आयोजन काफी सफल रहा है, जिसमें मैदानी परिस्थितियों में क्रॉस ट्रेनिंग और कॉम्बैट कंडीशनिंग से लेकर खेल तथा सांस्कृतिक आदान-प्रदान के क्षेत्र में एक व्यापक हिस्से को कवर किया गया। "युद्धाभ्यास डस्टलिक" दोनों सेनाओं के बीच रक्षा सहयोग के स्तर को आगे बढ़ाएगा और भविष्य में भारत तथा उज्बेकिस्तान के बीच मित्रता के पारंपरिक बंधन को और मजबूत करने के लिए ऐसे कई संयुक्त कार्यक्रमों में उत्प्रेरक के रूप में कार्य करेगा।
रेल मंत्रालय
रेल मंत्री श्री पीयूष गोयल ने नागरिकों से रेल पटरियों के नजदीक सेल्फी नहीं लेने/स्टंट नहीं करने की अपील की
रेल मंत्री श्री पीयूष गोयल ने नागरिकों से अपील की है कि वे रेल की पटरियों के नजदीक सेल्फी लेने/स्टंट करने से बचें।
रेल मंत्री के वक्तव्य का मूल पाठ इस प्रकार है -
प्यारे देशवासियों,
पिछले कुछ दिनों में मैंने ऐसे समाचार और वीडियो देखे जिसमें सेल्फी लेते हुए या स्टंट दिखाते हुए युवाओं के साथ दुर्घटनाएं हुई हैं, मुझे इन दुर्घटनाओं से बहुत दुख पहुंचा है, हम थोड़ी सी समझदारी से इन चीजों से बच सकते हैं और अपने अमूल्य जीवन और समय को इस प्रकार दांव पर लगाने के स्थान पर उसे रचनात्मक कार्यों में उपयोग कर सकते हैं। आप युवाओं पर देश का भविष्य टिका है, मेरी अपील है कि अपने जीवन को इस प्रकार के जोखिम भरे कार्यों में डालने से बचें, सुरक्षित रहें, आपके माता-पिता व परिवार आपसे प्रेम करता है, उनके लिये अपने दायित्वों को समझें और रेलवेलाइन या ट्रेन में इस प्रकार के कार्य ना करें, तथा समाज और देश के प्रति अपने कर्तव्यों का पालन करते हुए नये भारत के निर्माण में अपना सहयोग दें।
जय हिन्द।
पीयूष गोयल
रक्षा मंत्रालय
भारतीय नौसेना के आईएनएस सतपुरा और पी8आई ने रिमपैक अभ्यास के हार्बर चरण में हिस्सा लिया
भारतीय नौसेना का स्वदेशी युद्धपोत आईएनएस सतपुड़ा और पी8आई एलआरएमआरएएसडब्ल्यू विमान अमेरिका स्थित हवाई के पर्ल हार्बर में सबसे बड़े बहुपक्षीय नौसेना अभ्यासों में से एक- रिम ऑफ द पैसिफिक अभ्यास में हिस्सा ले रहे हैं। इसे रिमपैक के रूप में भी जाना जाता है। इस अभ्यास के लिए सतपुड़ा 27 जून, 2022 को और पी8आई विमान 2 जुलाई, 2022 को हवाई पहुंचा था। इस अभ्यास के हार्बर चरण के तहत कई संगोष्ठियों, अभ्यास योजना चर्चाओं और खेल प्रतियोगिताओं का आयोजन किया गया। इसके अलावा नौसैनिकों के दल ने ऐतिहासिक संग्रहालय पोत यूएसएस मिसौरी का भी दौरा किया और यूएसएस एरिजोना मेमोरियल में द्वितीय विश्व युद्ध के दौरान सर्वोच्च बलिदान देने वाले सैनिकों को श्रद्धांजलि दी।
छह सप्ताह से अधिक के गहन परिचालन और प्रशिक्षण वाले इस अभ्यास में आईएनएस सतपुड़ा और एक पी8आई समुद्री गश्ती विमान हिस्सा ले रहे हैं। इसका उद्देश्य मित्र देशों की नौसेनाओं के बीच अंतर-परिचालन और विश्वास का निर्माण करना है। इस बहुआयामी अभ्यास में 28 देश, 38 युद्धपोत, 9 थल सेना, 31 मानव रहित प्रणाली, 170 विमान और 25,000 से अधिक कर्मी हिस्सा ले रहे हैं। इसके तहत समुद्री चरण 12 जुलाई, 2022 को शुरू होगा और 4 अगस्त, 2022 को समापन समारोह के साथ यह समाप्त होगा।
वहीं, भारतीय नौसेना का पी8आई एलआरएमआरएएसडब्ल्यू विमान, विश्व के सबसे बड़े अंतरराष्ट्रीय समुद्री अभ्यास- द्विवार्षिक रिम ऑफ पैसिफिक  के 28वें संस्करण में हिस्सा लेने के लिए अमेरिका के हवाई स्थित ज्वाइंट बेस पर्ल हार्बर के एएफबी हिकम पहुंचा है। कमांडर पुनीत डबास के नेतृत्व में पी8आई दस्ते का हिकम हवाई क्षेत्र पर एमपीआरए परिचालन के प्रमुख विंग कमांडर मैट स्टकलेस  ने स्वागत किया। पी8आई सात प्रतिभागी देशों के 20 एमपीआरए के साथ समन्वित बहुराष्ट्रीय, बहु-मंच उन्नत पनडुब्बी रोधी युद्ध अभियान में हिस्सा लेगा।
शिक्षा मंत्रालय
एमएचआरडी के नेशनल बुक ट्रस्ट ने #StayHomeIndiaWithBooks पहल का किया शुभारम्भ
एनबीटी की वेबसाइट से पीडीएफ प्रारूप में डाउनलोड की जा सकती हैं 100 से ज्यादा किताबें
(भारत सरकार के कोविड-19 के प्रसार को रोकने की दिशा में किए जा रहे प्रयासों के क्रम में और लोगों को #StayIn और #StayHome के वास्ते प्रोत्साहित करने के लिए मानव संसाधन विकास मंत्रालय के तहत आने वाला नेशनल बुक ट्रस्ट लोगों को घर में ही रहकर किताबें पढ़ने को प्रोत्साहित करने के लिए अपनी सबसे ज्यादा बिकने वाली किताबें मुफ्त में डाउनलोड करने की सुविधा उपलब्ध करा रहा है। यह पहल #StayHomeIndiaWithBooks के अंतर्गत की गई है।
पीडीएफ प्रारूप में इन 100 से ज्यादा किताबों को एनबीटी की वेबसाइट https://nbtindia.gov.in से डाउनलोड किया जा सकता है। जीवनी, लोकप्रिय विज्ञान, शिक्षक की पुस्तिका सहित हर तरह की शैलियों में उपलब्ध ये पुस्तकें हिंदी, अंग्रेजी, असमिया, बांग्ला, गुजराती, मलयालम, उड़िया, मराठी, कोकबोरोक, मीजो, बोडो, नेपाली, तमिल, पंजाबी, तेलुगु, कन्नड़, उर्दू और संस्कृत भाषा में उपलब्ध हैं। इनमें ज्यादातर पुस्तकें बच्चों और युवा वयस्कों के लिए हैं। इसके अलावा टैगोर, प्रेमचंद और महात्मा गांधी की पुस्तकें हैं, जिनका लुत्फ परिवार का हर व्यक्ति उठा सकता है। इस सूची में आगे और भी किताबें जोड़ी जाएंगी।
कुछ चुनिंदा किताबों में हॉलिडेज हैव कम, एनीमल्स यू कान्ट फॉरगेट, नाइन लिटिल बर्ड्स, द पजल, गांधी तत्व सत्काम, वूमेन साइंटिस्ट इन इंडिया, एक्टिविटी बेस्ड लर्निंग साइंस, ए टच ऑफ ग्लास, गांधीः वारियर ऑफ नॉन वायलेंस आदि शामिल हैं।
ये पीडीएफ सिर्फ पढ़ने के लिए उपलब्ध हैं और किसी भी प्रकार के अनाधिकृत या वाणिज्यिक इस्तेमाल की अनुमति नहीं है।
फाइनेंस कमीशन
पंद्रहवें वित्त आयोग ने 2020-21 के लिए अपनी रिपोर्ट राष्ट्रपति को सौंपी
(15वें वित्त आयोग के अध्यक्ष श्री एन.के. सिंह और आयोग के सदस्यों- श्री अजय नारायण झा, श्री अशोक लाहिड़ी, श्री रमेश चंद्र, श्री अनूप सिंह और सचिव श्री अरविंद मेहता ने आज नई दिल्ली में राष्ट्रपति श्री रामनाथ कोविंद से मुलाकात की और आवश्यक कार्रवाई के लिए वित्त वर्ष 2020-21 की आयोग की रिपोर्ट पेश की। आयोग ने रिपोर्ट में दिए गए सुझावों से राष्ट्रपति को अवगत कराया।
15वें वित्त आयोग का गठन राष्ट्रपति ने संविधान के अनुच्छेद 280 के तहत 27 नवंबर, 2017 को किया था, ताकि वह 01 अप्रैल, 2020 से 31 मार्च, 2025 तक की पांच वर्षीय अवधि के लिए सुझाव दे सके। राष्ट्रपति की अधिसूचना में आयोग के संबंध में विस्तृत संदर्भ सामग्री दी गई है।
इसके उपरांत 27 नवंबर, 2019 के गजट अधिसूचना के आधार पर 15वें वित्त आयोग के यह अधिकार दिया गया कि वह वित्त वर्ष 2020-21 के लिए अपनी रिपोर्ट 30 नवंबर, 2019 तक सौंप दे तथा उसके बाद 01 अप्रैल, 2021 से 31 मार्च, 2026 तक की अवधि की अपनी अंतिम रिपोर्ट 30 अक्टूबर, 2020 तक सौंपे।
रक्षा मंत्रालय
स्वर्णिम विजय वर्ष विजय ज्योति अंडमान और निकोबार द्वीप समूह श्रृंखला को पार कर गुजरी
➡️ अपनी समुद्र यात्रा के अंतर्गत विजय ज्योति नारकोंडम और बैरन द्वीपों में ले जाई गई
➡️ जनता के दर्शन के लिए हट बे पहुंचेगी
➡️ पोर्ट ब्लेयर में स्वतंत्रता दिवस समारोह का हिस्सा बनेगी ज्योति
➡️ 15 अगस्त से द्वीपों के दक्षिणी समूह की ओर जाने का अगला चरण
1971 के युद्ध में भारत की जीत की 50वीं वर्षगांठ के उपलक्ष्यमें स्वर्णिम विजय वर्ष की विजय ज्योति ने अंडमान एवं निकोबार द्वीप समूहश्रृंखला की यात्रा की। भारतीय नौसेना की लैंडिंग क्राफ्ट यूटिलिटी  58, आईएनएस सरयू और आईएन एलसीयू 54 के साथ, ज्योति को अंडमान एवंनिकोबार द्वीप समूह के सबसे पूर्वी द्वीप नारकोंडम की ओर से भेजा गया था ।यह ज्योति भारत के एकमात्र सक्रिय ज्वालामुखी बैरेन द्वीप से भी आगे निकलगई। विजय ज्योति के एक छोटे टापू फ्लैट रॉक से गुजरते समय ज्वालामुखियोंसे गैस/लावा निकल रहा था।
विजय ज्योति हट बे पहुंचेगी जहां इसे भारतीय तटरक्षक केतत्वावधान में जनता के दर्शन और अन्य कार्यक्रमों के लिए रखा जाएगा। हटबे में एक दिन का सार्वजनिक दर्शन पूरा होने पर, नेताजी सुभाष चंद्र बोसस्टेडियम में स्वतंत्रता दिवस परेड के लिए ज्योति पोर्ट ब्लेयर लौट आएगी। स्वतंत्रता दिवस समारोह के बाद विजय ज्योति दिनांक 15 अगस्त, 2021 की शामको दक्षिणी द्वीप समूह से गुज़र कर अपने अगले चरण की शुरुआत करेगी ।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 195.84 करोड़ से अधिक टीके लगाए जा चुके हैं
12-14 आयु वर्ग में 3.55 करोड़ से अधिक खुराकें लगाई गई
भारत में कोरोना के सक्रिय मामले 63,063 हैं
पिछले 24 घंटों में 12,847 नए मामले सामने आए
स्वस्थ होने की वर्तमान दर 98.64 प्रतिशत
साप्ताहिक सक्रिय मामलों की दर 2.41 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 195.84 करोड़  से अधिक हो गया। इस उपलब्धि को 2,52,19,258 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.55 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,08,105
|
|
दूसरी खुराक
|
|
1,00,54,119
|
|
प्रीकॉशन खुराक
|
|
54,85,219
|
|
अग्रिम पंक्ति के कर्मी
|
|
पहली खुराक
|
|
1,84,21,416
|
|
दूसरी खुराक
|
|
1,76,08,144
|
||
|
प्रीकॉशन खुराक
|
|
94,55,174
|
|
12-14 वर्ष आयु वर्ग
|
|
पहली खुराक
|
|
3,55,35,122
|
|
दूसरी खुराक
|
|
2,05,09,617
|
|
15-18 वर्ष आयु वर्ग
|
|
पहली खुराक
|
|
6,00,15,573
|
|
दूसरी खुराक
|
|
4,74,73,183
|
|
18-44 वर्ष आयु वर्ग
|
|
पहली खुराक
|
|
55,78,09,521
|
|
दूसरी खुराक
|
|
49,68,63,825
|
|
प्रीकॉशन खुराक
|
|
17,97,271
|
|
45-59 वर्ष आयु वर्ग
|
|
पहली खुराक
|
|
20,33,72,120
|
|
दूसरी खुराक
|
|
19,24,30,998
|
|
प्रीकॉशन खुराक
|
|
19,82,335
|
|
60 वर्ष से अधिक आयु वर्ग
|
|
पहली खुराक
|
|
12,71,93,226
|
|
दूसरी खुराक
|
|
12,01,23,664
|
|
प्रीकॉशन खुराक
|
|
2,18,64,839
|
|
प्रीकॉशन खुराक
|
||
|
4,05,84,838
|
|
कुल
|
|
|
|
1,95,84,03,471
भारत में सक्रिय मामले आज 63,063 हैं। सक्रिय मामले, कुल पॉजिटिव मामलों के 0.15 प्रतिशत हैं।
नतीजतन, भारत में स्वस्थ होने की दर 98.64 प्रतिशत है। पिछले 24 घंटों में 7,985 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,82,697 हो गई है।
बीते 24 घंटे में कोरोना के 12,847 नए मामले सामने आएं।
पिछले 24 घंटों में कुल 5,19,903 जांच की गई हैं। भारत ने अब तक कुल 85.69 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.41 प्रतिशत है और दैनिक रूप से पुष्टि वाले मामलों की दर 2.47 प्रतिशत है।
रक्षा मंत्रालय
मेजर जनरल अन्नकुट्टीबाबू ने एडीजी, एमएनएस का पदभार संभाला
मेजर जनरल अन्नकुट्टीबाबू ने आज यहां अपर महानिदेशक, सैन्य नर्सिंग सेवा  का पदभार संभाला। उन्होंने मेजर जनरल एलिजाबेथ जॉन से पदभार ग्रहण किया, जो कल सेवानिवृत्त हुई। वे केरल के एर्नाकुलम जिले में कुथट्टुकुलम की रहने वाली हैं।
एक किसान परिवार में जन्म लेने के कारण उन्हें अपने माता-पिता से करुणा और कड़ी मेहनत के मूल्य विरासत में मिले हैं। इस नियुक्ति के पहले वे आर्मी हॉस्पिटल रिसर्च एंड रेफरल में प्रिंसिपल मैट्रन के पद पर कार्यरत थीं। अपनी व्यापक विशेषज्ञता, सकारात्मक नेतृत्व और विजन से वे रोगी की देखभाल में उत्कृष्ट मानकों को स्थापित करने में सक्षम हैं।
इस अवसर पर एमएनएस के एडीजी ने कहा कि तीनों सेनाओं के मेडिकल कोर के सहयोग से नर्सिंग सेवा अधिकारी बीमार और घायल सैनिकों, उनके परिजनों की देखभाल करने में महत्वपूर्ण भूमिका निभाते हैं।
उप राष्ट्रपति सचिवालय
उपराष्ट्रपति के मोतियाबिंद की शल्य चिकित्सा हुई
उपराष्ट्रपति श्री एम. वेंकैया नायडू के मोतियाबिंद की आज हैदराबाद में एल.वी. प्रसाद नेत्र संस्थान  में सफल शल्य चिकित्सा हुई। डॉ. प्रवीण कृष्णा वड्डवल्ली एवं उनकी टीम ने शल्य चिकित्सा का संचालन किया तथा इसके बाद उन्हें छुटटी दे दी गई।
उपराष्ट्रपति को 03 दिनों के पूर्ण विश्राम की सलाह दी गई एवं पूर्व सावधानी के रूप में आगंतुकों को भी सलाह दी गई कि इस अवधि के दौरान वे उनसे मिलने न जाएं।
वीके/एएम/एसकेजे/आरके-8876
(Visitor Counter : 209
प्रधानमंत्री कार्यालय
प्रधानमंत्री ने झारखंड वासियों को उनके राज्य के स्थापना दिवस पर बधाई दी
प्रधानमंत्री श्री नरेन्द्र मोदी ने झारखंड के राज्य स्थापना दिवस पर झारखंड वासियों को बधाई दी है। उन्होंने कामना की है कि भगवान बिरसा मुण्डा की यह ऐतिहासिक धरती विकास पथ पर अग्रसर होती रहे।
एक ट्वीट में प्रधानमंत्री ने कहा हैः
“झारखंड के सभी निवासियों को राज्य स्थापना दिवस की ढेरों शुभकामनाएं। अपनी विशिष्ट संस्कृति के साथ ऐतिहासिक पहचान रखने वाली भगवान बिरसा मुंडा की यह धरती विकास यात्रा में आगे बढ़े, यही कामना है।”
रक्षा मंत्रालय
आईएएफ बेस से नागरिक विमान परिचालन की सुविधा के लिए आरसीएस उड़ान/हवाईक्षेत्र अवसंरचना के विस्तार को लेकर एएआई को भारतीय वायुसेना की भूमि का हस्तांतरण
"उड़े देश का आम नागरिक"  के माननीय प्रधानमंत्री की सोच के अनुरूप और क्षेत्रीय कनेक्टिविटी योजना  की सुविधा के लिए भारतीय वायु सेना ने भारतीय विमानपत्तन प्राधिकरण  को रक्षा मंत्रालय की ओर से रक्षा भूमि पर कार्य करने की अनुमति और हैंडलिंग की सुविधा प्रदान की है। यह सुविधान सात स्थानों- बागडोगरा, दरभंगा, आदमपुर, उत्तरलाई, सरसावा, कानपुर और गोरखपुर में प्रदान की गई है। एएआई, अब आरसीएस उड़ान योजना के तहत नागरिक उड़ानों को संचालित करने के लिए मौजूदा आईएएफ हवाई क्षेत्रों का उपयोग करेगा। सिविल टर्मिनलों के विकास और आरसीएस उड़ानें शुरू करने को लेकर जरूरी हवाई क्षेत्र अवसंरचना के लिए लगभग 40 एकड़ भूमि सौंपी जा रही है।
इन स्थानों पर हवाई संपर्क प्रदान करने से अर्थव्यवस्था को बढ़ावा मिलेगा और इन क्षेत्रों का विकास भी होगा। इसके अलावा आईएएफ छह स्थानों पर नागरिक हवाईअड्डों के विस्तार के लिए रक्षा भूमि को सौंपने की प्रक्रिया में है, जो आरसीएस के तहत शामिल हैं। इनमें श्रीनगर, तंजावुर, चंडीगढ़, लेह, पुणे और आगरा हवाईअड्डे शामिल हैं। इससे मौजूदा टर्मिनलों के विस्तार में आसानी होगी। साथ ही, यात्री व कार्गो बुनियादी ढांचे की बढ़ी हुई संख्या को समायोजित करने में सुविधा होगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 180.61 करोड़ टीके प्रदान किये गए
राज्यों/केंद्र शासित प्रदेशों के पास अभी भी 16.24 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,80,61,57,180
|
|
शेष टीके
|
|
16,24,54,381
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 180.61 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.24 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री ने प्रसिद्ध गायक श्री भूपिंदर सिंह के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध गायक श्री भूपिंदर सिंह के निधन पर गहरा दुख व्यक्त किया है।
एक ट्वीट में प्रधानमंत्री ने कहा;
"श्री भूपिंदर सिंह जी के निधन से दुखी हूं, जिन्होंने दशकों तक यादगार गीत दिए हैं। उनकी रचनाओं ने भावनात्मक स्तर पर लोगों को प्रभावित किया। इस दुख की घड़ी में, मेरी संवेदना उनके परिवार और प्रशंसकों के साथ है। ओम शांति।"
राष्ट्रपति सचिवालय
राष्ट्रपति ने जयपुर में ‘लोकतंत्र को मजबूत करने में राजस्थान विधानमंडल के प्रमुख संवैधानिक पदाधिकारियों की भूमिका’ विषय पर एक संगोष्ठी को संबोधित किया
राष्ट्रपति श्रीमती द्रौपदी मुर्मु ने आज शाम  जयपुर में ‘लोकतंत्र को मजबूत करने में राजस्थान विधानमंडल के प्रमुख संवैधानिक पदाधिकारियों की भूमिका’ विषय पर एक संगोष्ठी को संबोधित किया। यह संगोष्ठी श्री भैरों सिंह शेखावत की जन्म शताब्दी मनाने के लिए राष्ट्रमंडल संसदीय संघ  के तत्वावधान में राजस्थान विधानसभा द्वारा आयोजित की गई थी।
इस अवसर पर अपने संबोधन में, राष्ट्रपति ने कहा कि श्री भैरों सिंह शेखावत ने न केवल राजस्थान बल्कि पूरे देश की राजनीति में अपने विराट व्यक्तित्व की अमिट छाप छोड़ी है। राजस्थान के मुख्यमंत्री के रूप में, उन्होंने राज्य के विकास एवं लोगों के कल्याण के लिए कई योजनाओं की परिकल्पना की और उन्हें लागू किया। भारत के उपराष्ट्रपति के रूप में उन्होंने भारतीय संसद की उच्च परंपराओं का निर्वहन किया और उन्हें समृद्ध भी किया। उन्होंने राजस्थान और देश के भविष्य के निर्माण में महत्वपूर्ण भूमिका निभाई। उनके आदर्श हमारे देश के सभी जनप्रतिनिधियों के लिए अनुकरणीय हैं।
राष्ट्रपति ने कहा कि भारत में लोकतांत्रिक व्यवस्था निरंतर मजबूत हो रही है। हमारा देश दुनिया की सबसे बड़ी विविधता को समाहित करते हुए लोकतांत्रिक तरीकों से अपनी विकास यात्रा में आगे बढ़ रहा है। आजादी के बाद के 75 वर्षों में, हमारे देश ने सभी चुनौतियों का सामना करते हुए अपने लोकतांत्रिक मूल्यों को मजबूत बनाए रखा है। उन्होंने कहा कि हमारे लोकतंत्र की जीवंतता का सबसे बड़ा प्रमाण आम चुनाव हैं। वर्ष 2019 में हुए सत्रहवीं लोकसभा के चुनाव में कुल 61.3 करोड़ मतदाताओं ने अपने मताधिकार का प्रयोग किया, जोकि एक रिकॉर्ड था। उन्होंने कहा कि पहली बार महिला सांसदों की संख्या 100 का आंकड़ा पार कर गई। उन्होंने विश्वास जताया कि यह संख्या आगे और बढ़ेगी।
राष्ट्रपति ने कहा कि हमारी लोकतांत्रिक व्यवस्था में समाज के सभी लोगों, विशेषकर पिछड़े एवं कमजोर वर्गों तथा महिलाओं को प्रतिनिधित्व प्रदान किया गया है। पंचायती राज व्यवस्था हमारे लोकतंत्र में मौलिक भूमिका निभा रही है। आज 2.75 लाख से अधिक स्थानीय ग्रामीण निकायों में 31.5 लाख से अधिक निर्वाचित प्रतिनिधियों में से 46 प्रतिशत महिलाएं हैं।
राष्ट्रपति ने कहा कि राजस्थान की जनता और उनके प्रतिनिधियों ने भारतीय लोकतंत्र की सफलता में महत्वपूर्ण भूमिका निभाई है। उन्होंने विश्वास जताया कि राजस्थान के लोग संसदीय लोकतंत्र के मूल्यों को मजबूत करेंगे और राज्य एवं देश के विकास में योगदान देना जारी रखेंगे।
राष्ट्रपति के भाषण को देखने के लिए कृपया यहां क्लिक करें